# Успаміны Zero waste. Творчая праца з памяццю – майстар-класы для моладзі (24-28 жніўня)

«Успаміны Zero waste. Творчая праца з памяццю» – гэта пяцідзённы цыкл бясплатных стацыянарных майстар-класаў (**24-28 жніўня**) для маладых людзей (14-19 гадоў) з Варшавы і яе ваколіц. Гэта цікавая магчымасць, якая дазволіць творча правесці апошнія дні вакацый і знайсці новых сяброў. Разам мы пазнаёмімся з рознымі рамеснымі тэхнікамі, наведаем *Bazar na Kole* і створым мастацкую інсталяцыю на музейным лузе.

* Запісацца на заняткі можна з 5 па 19 жніўня, [запісацца →](https://polin.pl/pl/form/zgloszenia-wspomnienia-zerowaste)
* Бясплатны ўдзел

Мы запрашаем вас крэатыўна даследаваць памяць, зачараваную ў прадметах і матэрыялах – сведках многіх гісторый і біяграфій. Мы разам будзем шукаць, аналізаваць і ствараць новыя гісторыі.

Адпраўным пунктам для нашых сустрэч стане часовая выстава «(po)ŻYDOWSKIE... Штэтль Апатаў вачыма Маера Кіршэнблата», пра дэталі з’яўлення якой распавядуць яе стваральнікі. Падчас заняткаў мы не толькі пагаворым пра памяць і гісторыю, але і зоймемся рамяством і вывучым тэхнікі працы з рознымі матэрыяламі. Мы рушым у натхняльную экспедыцыю і наведаем *Bazar na Kole*. Там мы будзем шукаць элементы, якія нам спатрэбяцца для рэалізацыі галоўнай ідэі нашых майстар-класаў: стварэння мастацкай інсталяцыі, прысвечанай тэмам памяці, успамінаў і дзяцінства. Нас чакае не толькі інтэнсіўная творчая праца, але і шмат размоў і весялосці.

Мы прымаем заяўкі праз форму на нашым сайце **з 5 па 19 жніўня.**

Заняткі будзе праводзіць Куба Джаства – аніматар культуры, тэатральны педагог, дызайнер, прадзюсар, каардынатар і куратар культурных і тэатральных праектаў, аўтар дэкарацый і музыкі, дыджэй. Скончыў гістарычны факультэт ўніверсітэта ім. Адама Міцкевіча ў Познані і паслядыпломнае навучанне па спецыяльнасці “Кіраване інавацыямі – Design Management” у School of Form у Познані. Стыпендыят Міністэрства культуры і нацыянальнай спадчыны ў 2019 годзе. З 2012 года з’яўляецца сябрам Таварыства педагогаў Тэатра.

Заняткі праводзяцца на польскай мове, але запрашаем да ўдзелу людзей з Беларусі і Украіны, якія ведаюць асновы польскай мовы. Калі ў вас ёсць якія-небудзь пытанні, пішыце нам на mlodzi@polin.pl, Сардэчна запрашаем!